**Kaisa Roose** (sündinud 1969 Tallinnas) on eesti dirigent.

Elulugu
-------

Kaisa Roose sündis Tallinnas 15. aprillil 1969. Kuueaastaselt asus ta Tallinna Muusikakeskkoolis klaverit õppima. 1987. aastal võeti ta vastu Tallinna Konservatooriumi, kus ta õppis koorijuhtimist omandades kraadi 1992. aastal. Järgmisel aastal võeti Kaisa Roose vastu Taani Kuningliku Muusikaakadeemiasse Kopenhaagenis, kus ta õppis orkestridirigeerimist Michel Tabachniku dirigeerimisklassis. Ta lõpetas õpingud solistiklassis ja omandaess kraadi 1997. aastal andis oma debüütkontserdi Taani Odense Sümfooniaorkestriga. Samal aastal pälvis Kaisa Roose lootustandvate noorte dirigentide eest Grethe Kolbe stipendiumi. 

Kopenhaageni Kuninglik Taani Teater kaasas Kaisa Roose'i 28-aastaselt, et ta esitaks Kim Helwegi kirjutatud kaasaegset balletti "Amor ja psüühika" ("Amor og Psyke"). Tema edu selles oli pöördepunkt tema karjääris, mis viis kolmeaastase lepinguni dirigendina teatris.

Kaisa Roose on oma karjääri jooksul juhatanud kõiki Taani regionaalorkestreid ning orkestreid Rootsis, Soomes, Itaalias ja Costa Ricas. Aastast 2000 kuni järgmise kolme hooajani töötas ta Rootsis Malmö ooperi- ja muusikateatris. Esimesel sealsel hooajal esietendus ta kaasaegne Rootsi ooper "Portree", mille autoriteks on Catharina Backman ja Maria Sundqvist, ning juhatas muusikale "Kaspar Hauser" ja "Miss Saigon". Huvi nüüdismuusika vastu on toonud Kaisa Roose tiheda koostööni erinevate uue muusika ansamblitega nagu The Esbjerg Ensemble, The Figura ja The Ensemble 2000. Jaanuaris 2004 juhatas pr Roose maailma esiettekandes ja salvestas koos The Esbjerg Ensemble Per Nørgårdiga "Gennem torne" ja Harfikontsert (solist Tina Rehling ).  2004. aasta kevadel debüteeris Kaisa Roose Balti riikides. Ta juhatas Edvard Griegi Peer Gynti süiti nr.1, Antonín Dvořák tšellokontserti ja Beethoveni seitsmendat sümfooniat koos Eesti Riikliku Sümfooniaorkestriga ning Edward Elgari viiulikontserti ja Gabriel Fauré Reekviemi Leedu Riikliku Sümfooniaorkestriga.

Aastal 2014 debüteeris Kaisa Roose Brüsseli Filharmoonia Orkestriga Pariisi Filharmoonia konserdisaalis esitades Karlheinz Stockhauseni Carré 

Kaisa Roose on toonud Eestisse kööstöös rahvusvaheliste solistidega konserte muu hulgas kitarrist Jakob Bangsøga Taanist , viiuldaja Ana María Valderrama'ga Hispaaiast, oboist Eva Kruse Steinaa'ga Taanist  tšellist Franz Ortner'iga Austriast

Diskograafia
------------

* 2006 - Per Nørgård: Works for Harp and Ensemble
* 2007 - Hans-Henrik Nordstrøm: Finnegan's / Nuagess d'automne / Drommespor II / In the Woods 2007 Århus Sinfonietta
* 2020 - Corigliano, Caravassilis, Siegel: Guitar Concertos - Jakob Bangso

Viited
------

1. ↑  | Estonian Music Information Center Kaisa Roose
2. 1 2  Postimees 31.03.2004 Kaisa Roose debüteerib ERSO ees
3. ↑  Klassikaraadio - Kontserdisaalis: Diplomaatilised noodid Taanist
4. ↑  | Eesti Kontsert - Esbjerg Ensemble, dirigent Kaisa Roose
5. ↑  Karlheinz Stockhausen’s Carré to be performed in Paris
6. ↑  Jakob Bangsø esineb Pärnus ja Tallinnas - Dirigent Kaisa Roose
7. ↑  Pärnu Linnaorkestri ees soleerib viiulivirtuoos Ana María Valderrama Sirp 25.03.2019
8. ↑  Kaisa Roose tutvustab Taani talenti, Pärnu Postimees 4,2,2015
9. ↑  Linnaorkester kutsus dirigeerima Kaisa Roose Pärnu Postimees 6.2.2013
10. ↑   Mustoneni festivali varjus, Sirp 12.02.2013
11. ↑  | Kaisa Roose Credits @ AMG

Välislingid
-----------

* PEREPILT. Maailmakodanikud